Fotoalbum s názvom "V znamení trojky. II. Ročník", obsahuje čiernobiele i farebné fotografie, ktoré sa viažu k natáčaniu televíznej relácie (pravdepodobne). Na fotografiách možno vidieť divákov, moderátora a moderátorku relácie, kameramana. Ďalšie fotografie zachytávajú rozmanité spevácke, tanečné, hudobné a divadelné predstavenia jednotlivých účastníkov. Viacerí speváci, tanečníci a hudobníci sú oblečení v tradičnom ľudovom odeve (napríklad z Detvy, Terchovej, Gemera). Medzi vystupujúcimi možno vidieť mužov, ženy a tiež deti. Ďalšie fotografie zachytávajú výstavy čipiek, malieb, fotografií, drevených plastík a rozhovory s ich autorkami a autormi (pravdepodobne). Plastová obálka fotoalbumu má krémovú farbu a je spojená dvoma bielymi plastovými skrutkami (jedna chýba). Na prednej strane obalu sa nachádza hnedý nápis "V znamení trojky, II. Ročník", v ľavej hornej časti symbol pripomínajúci televízor a ornament lemujúci vrchnú i spodnú stranu obálky.